Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
7 เม.ย. 2558

SET ทดสอบแนวต้าน 1,550 จุด…กลุ่มหุ้นขนาดใหญ่นำตลาด
ดัชนี SET อยู่ที่ 1,553.07 จุด +17.02 จุด +1.11% ปริมาณซื้อขาย 15,608  ลบ.
แนวรับ:       1,538        แนวต้าน:    1,550/1,558
สรุปทิศทางและแนวโน้มตลาด
SET ทดสอบ 1,550 จุด เร็วกว่าคาด…: การปรับสูงขึ้นของตลาดหุ้นต่างประเทศ จากความคาดหวังเชิงบวกต่อแนวโน้ม Fed คงดอกเบี้ยระดับต่ำนานกว่าที่คาดการณ์ไว้เดิม หลังตัวเลขการจ้างงานนอกภาคเกษตรออกมาอ่อนแอ รวมไปถึงการปรับสูงขึ้นของราคาน้ำมัน รวมไปถึงความคาดหวังต่อแนวโน้มการกลับมาทำกำไรของหุ้นกลุ่มโรงกลั่นใน 1Q15 เป็นปัจจัยหนุนการปรับสูงขึ้นของ SET ตั้งแต่เปิดตลาด ทดสอบแนวต้านที่ 1,550 จุด ซึ่งเร็วกว่าที่คาดการณ์ไว้
Volume มากกว่า 4 หมื่นล้าน + ยืนได้เหนือ 1,550 จุด เป็นสัญญาณ “บวก”: ในกรณีที่ SET สามารถยืนได้เหนือแนวต้านที่ 1,550 จุด พร้อมปริมาณการซื้อขายมากกว่า 4 หมื่นล้านบาท จะเป็นสัญญาณ “กลับตัว” ทางเทคนิค โดยมีเป้าหมายการปรับสูงขึ้นถัดไปที่ 1,575 จุด และเป้าหมายหลักที่ 1,620 จุด หรือจุดสูงสุดเดิมที่ทำไว้ในเดือน ก.พ.ที่ผ่านมา
กลุ่มโรงกลั่นเด่น…และ “ซื้อ” KTB: แนะนำ “ซื้อ” หุ้นกลุ่มโรงกลั่นต่อเนื่องจากรายงาน The Early Bird ภาคเช้า โดยมีเป้าหมายระยะสั้นดังนี้ PTTGC 58/61, TOP 56/58 และ BCP 34.5/36 รวมไปถึง “ซื้อ” KTB ด้วยเป้าหมายพื้นฐาน 29.0 บาท จาก 1) การลงทุนภาครัฐฯ ที่คาดว่าจะเร่งตัวขึ้นหลังใช้ ม.44 หนุนการฟื้นตัวของสินเชื่อ 2) Valuation ต่ำ ที่ PE 8.3x ปีนี้ ต่ำที่สุดในกลุ่มธนาคารที่ PE เฉลี่ย 10.3x 3) อัตราผลตอบแทนจากเงินปันผลสูง 4.8-5.7% ในปี 2015-16 ขณะที่เตรียมขึ้น XD 0.90 บาท หรือ 3.8% วันที่ 21 เม.ย.นี้ และ 4) ราคาหุ้นมีสัญญาณ “บวก” ทางเทคนิค โดย MACD เริ่มปรับสูงขึ้นเหนือเส้นศูนย์ มีจังหวะทดสอบแนวต้านย่อย 23.5 บาท และถัดไปที่ 24.5 บาท
หุ้นที่น่าสนใจทางเทคนิค
PTTGC “ซื้อ” ราคาหุ้นเปิด Gap ดีดตัวขึ้นมายืนเหนือเส้น Downtrend Line และค่าเฉลี่ย 3 เดือนได้ พร้อมปริมาณการซื้อขายหนาแน่น เครื่องมือ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่  58.00  บาท และเป้าหมายถัดไปที่ 60.00 บาท
BLA “ซื้อ” ราคาหุ้นแกว่งตัวขึ้นทะกรอบสามเหลี่ยมด้านเท่าที่สร้างมาระยะ 2 เดือนได้พร้อมปริมาณการซื้อขายสูงขึ้น มีเป้าหมายในการทำกำไรระยะกลางบริเวณ 55.00 บาท
SMT “ซื้อ” ราคาหุ้นดีดตัวกลับขึ้นมายืนเหนือเส้นค่าเฉลี่ย 3 ปีได้อีกครั้ง เครื่องมือ MACD กลับขึ้นมาตัด Signal  แนวต้านแรก 8.30 บาทและเป้าหมายถัดไปที่ 8.60 บาท
TRUE “ซื้อ” ราคาหุ้นแกว่งตัวฟื้นขึ้นมายืนเหนือเส้นค่าเฉลี่ย 7-14-21 รอทดสอบเส้นค่าเฉลี่ยระยะ 3 เดือน บริเวณ 13.20 บาท ลุ้นผ่านเป็นจังหวะซื้อเก็งกำไรตามต่อเนื่อง มีแนวต้านแรกที่บริเวณ 13.20 บาท และถัดไปที่ 13.80 บาท
 
Futures แนวรับ        แนวต้าน
SET50      1015          1025
               1005          1040
Gold         18600         18900
               18500         19000
Oil           1840          1880
               1800          1930